section_heading: Povijest
paragraph_text: Srušena je u četničko-partizanskom pohodu na Malu Gospu 1943. godine (9. i 10. rujna). Posljednji je put crkveno zvono s ove crkve zazvonilo 8. rujna 1943. i nakon toga se u Zrinu crkveno zvono nije čulo više od 76 godina, sve do blagoslova nove crkve. Nova spomen-crkva koja ima istog zaštitnika sagrađena je u suvremenom stilu i nije ista kao stara crkva na čijem je mjestu podignuta. Blagoslovljena je 14. rujna 2019. godine.